Vores generationsportræt

Opgave til kapital 8 i Peter Frederiksen: *Vores danmarkshistorie* (Columbus 2021)*.*

I *Vores danmarkshistorie* er det afsluttende kapitel om ”Nyeste tid: Et land i forvandling” blandt andet forsynet med en lang række billeder af unge i forskellige årtier: Ungdomsoprørere, rødstrømper, yuppier, bz’ere, udsendte soldater, cafegæster m.fl.

Billederne er en del af fremstillingen af Danmark siden 1945 og udtrykker forfatterens og forlagets måde at *fortælle historie* om Danmark efter anden verdenskrig på.

**Opgaver:**

1. Gennemse billederne af unge i det sidste kapitel i *Vores danmarkshistorie*. Fortæller billederne til sammen en historie om perioden? Prøv ud fra billederne at give perioden et navn, du/I selv finder på.
2. Billederne viser nogle meget omtalte unge i de forskellige årtier, som samtidig giver et indtryk af nogle vigtige politiske og kulturelle strømninger i tiden.
	1. Overvej, om du/I tror, at de unge på billederne var repræsentative for unge i Danmark på de pågældende tidspunkter.
	2. Hvilke kilder skulle man bruge for at kunne fastslå, om de unge på billederne faktisk var repræsentative?
	3. Diskuter, dvs. giv argumenter for og imod, om det er et problem, hvis de unge på billederne IKKE var repræsentative for de unge på den tid, billederne stammer fra.
3. Hvilket af billederne – på tværs af årtier – kan I bedst selv identificere jer med? Hvorfor?
4. Find selv online et eller flere billeder, som I tænker bedst afbilleder unge i dag.
5. Vis billederne til hinanden (i klassen/gruppevis/to og to) og sammenlign jeres generationsportrætter.
	1. Hvilke forskelle og ligheder eller der mellem portrætterne?
	2. Hvad kan forklare forskellene og lighederne på de portrætter, I har valgt?

*Har du selv ideer til øvelser til Vores danmarkshistorie eller Vores verdenshistorie 1-3 som du vil dele? Så send dem gerne til Anders Hassing,* *aha@forlagetcolumbus.dk*